Länsimainen yhteiskunta jatkaa rappioitumistaan. Tällä kertaa tämän asian todeksi osoittaa Yhdysvaltojen Michiganin osavaltiosta kotoisin oleva poika, joka on nostanut syytteet vanhempiaan vastaan, koska nämä tuhosivat hänen pornokokoelman.

Ongelmat alkoivat vuonna 2016, kun vanhempien jo aikuinen poika muutti takaisin heidän luokseen avioeronsa jälkeen. Muuton yhteydessä hän toi omaisuutensa vanhempiensa luokse säilöön. Jonkin aikaa vanhempiensa luona asumisen jälkeen poika löysi uuden asunnon, johon hän alkoi siirtämään tavaroitaan. Jotain kuitenkin puuttui. Kaksitoista laatikkoa oli kadoksissa.

Kadonneet laatikot sisälsivät pojan pornokokoelman ja poika epäili heti vanhempiaan ja teki rikosilmoituksen asiasta poliisille. Syyttäjä jätti kuitenkin viemättä asiaa oikeuteen, vaikka pojan isä myönsi tuhonneensa pornokokoelman.

Riita menetetyistä pornoelokuvista jatkui myös sähköpostitse, jossa isä yritti kertoa pojalleen, miksi hän oli hävittänyt kokoelman: ”Usko tai älä, tuhosin sinun pornokokoelman sinun mielenterveyden hyväksi. Olisin toiminut samalla tavalla, jos olisin löytänyt kilon kokaiinia”, isä kertoi pojalleen sähköpostissa.

Pojalle isän hyvätahtoisuus ei ilmeisesti riittänyt, sillä hän päätti itse viedä asian oikeuteen. Syytteessään hän vaatii vanhemmiltaan 29 000 dollaria korvauksia, koska kokoelmassa oli hänen mukaansa myös harvinaisia pornoelokuvia.

Lähde: RT